section_heading: Radnja
paragraph_text: Film počinje u šezdesetima sa sinom Lorenza Anella (Robert De Niro), Calogerom (Francis Capra), koji svjedoči ubojstvu koje je počinio lokalni mafijaški šef, Sonny (Chazz Palminteri). Budući da ga Calogero nije izdao policiji, počinje se sviđati Sonnyju. Calogero počinje viđati Sonnyja u njegovom lokalu, djelomično zbog emocionalno odbojnog oca, vozača autobusa koji pokušava spojiti kraj s krajem. Osam godina poslije, 1968., Calogero je (kojeg sada glumi Lillo Brancato Jr.) izrastao u mladića. Morat će se odlučiti kojim će putem krenuti, onim očevim ili pak Sonnyjevim. Počinje se viđati s tamnoputom djevojkom Jane (Taral Hicks), što mora skrivati jer se druži s rasistički nastrojenim prijateljima koji napadaju Janeina brata i njegove prijatelje, te kasnije smišljaju plan kako će napasti crnačku četvrt.